**הצהרה בנוגע לאבטחה ושמירה על סודיות המידע**

סקר הבריאות ההזדקנות והפרישה באירופה ובישראל (SHARE) הוא סקר בינלאומי המבוצע תחת אחריותו של הקונסורציום האירופי לתשתית מחקר SHARE-ERIC בשיתוף פעולה עם מוסדות מחקר מדעיים שונים. בישראל, מרכז הידע לחקר הזדקנות האוכלוסייה בישראל באוניברסיטה העברית בירושלים, אחראי כיום על ביצוע סקר SHARE בישראל. מכון ב.י. כהן לחקר דעת קהל באוניברסיטת תל-אביב אחראי על ביצוע הראיונות. כל הגופים השותפים בביצוע מחקר זה פועלים בהתאם למגבלות החוקיות לשמירה על אבטחת המידע.

מטרת המחקר היא לאפשר לחוקרים להבין באופן טוב יותר את הצרכים והמאפיינים של אוכלוסיית בני ה-50 ומעלה ומשפחותיהם. מטרת הפרויקט היא להעמיד לרשות חוקרים ומדענים בסיס נתונים מקיף אודות המצב הבריאותי, הכלכלי והחברתי וכן על קשרים עם בני משפחה וחברים, ובכך לאפשר להם לענות על שאלות שונות הנוגעות לתהליכי הזדקנות האוכלוסייה. בישראל, המחקר ממומן על ידי משרדי הממשלה השונים בראשות המשרד לשוויון חברתי.

נבחרת באופן אקראי להשתתף בסקר. **כמובן, השתתפותך בסקר הינה התנדבותית.**

הנתונים שיאספו בסקר יוצגו אך ורק **באופן אנונימי, כלומר ללא פרטים מזהים כגון שמך וכתובתך.** המשמעות היא שמנתוני הסקר שיפורסמו לא ניתן יהיה לזהות את האדם שסיפק את המידע בכל ראיון.

האמור לעיל תקף גם בראיונות עתידיים אתך , אשר יש להם חשיבות רבה בהבנת תהליך ההזדקנות , וכן לראיונות עם קרובי משפחה של מרואיין שנפטר אשר יש להם חשיבות לצורך השלמת המידע על המרואיין. המידע מראיונות שונים של אותו מרואיין מקושר באמצעות מספר מזהה, ולא באמצעות שם או כתובת.

**אנחנו לא נעביר מידע כלשהו שעשוי לחשוף את זהותך לצד שלישי כלשהו.**

האנשים הבאים אחראים על מילוי הדרישות של אבטחת המידע:

|  |  |  |
| --- | --- | --- |
| *עורכת הדין היידי שוסטר*ממונה על אבטחת מידע ב-SHARE-ERICHofgartenstr. 880539 MunichGermany | *פרופ' אקסל-בורש-סופן****מנכ"ל*** SHARE ERICAmalienstr. 3380799 MunichGermany | **פרופ' הווארד ליטווין**אחראי פרויקט SHARE-ישראלמרכז הידע לחקר הזדקנות האוכלוסייה בישראל,בית הספר לעבודה סוציאלית ולרווחה חברתית ע"ש פאול ברוואלד,האוניברסיטה העברית בירושלים מיקוד 9190501 |

*בהמשך מסמך זה נסביר כיצד המידע שתספק מעובד, החל משלב הראיון ועד לגרסה האנונימית שזמינה לשימוש החוקרים, וכן נספק מידע על זכויותך בהקשר זה.*

מה נעשה עם המידע שאתה מספק?

1. המראיין/ת ממכון ב.י. כהן מזין את התשובות שסיפקת למחשב באמצעות בחירה של קטגוריות התשובה המתאימות.

2. המידע שסיפקת במהלך הראיון יאוחסן יחד עם מספר מזהה וללא שמך / שמותיכם וכתובתכם, כך שלא ניתן יהיה לשייכו ישירות אליך. .

3. כתובות ושמות יאוחסנו בנפרד מהמידע שסיפקת במהלך הראיון. מידע זה יישמר רק עד לסיומו של סקר SHARE. הסקר יסתיים לאחר הסבב האחרון של איסוף המידע, ופעולות הניקוי ובדיקת האיכות של המידע שתבואנה בעקבותיו. פעולות אלו חיוניות לצורך הכנה של קובץ נתונים אנונימי לשימוש קהילת המחקר.

4. לאחר הראיונות האישיים, המידע יכונס יחד ללא מידע על השם והכתובת, ולאחר מכן הנתונים ינותחו (לדוגמא, טבלת תוצאות מסכמות בנוגע לסטטוס תעסוקה)

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
|  | סה"כ | גברים | נשים |
| בגמלאות | 58,5% | 65,5% | 53,1% |
| שכיר/ה או עצמאי/ת | 24,9% | 26,7% | 23,4% |
| מובטל/ת ומחפש/ת עבודה | 2,8% | 3,2% | 2,6% |
| חולה או מוגבל/ת באופן קבוע | 3,1% | 3,1% | 3,0% |
| עקר/ת בית | 8,8% | 0,3% | 15,5% |
| אחר | 1,9% | 1,2% | 2,4% |
| **סה"כ (%)** | **100%** | **100%** | **100%** |
| מספר המשיבים | 67.278 | 29.387 | 37.891 |

דוגמא לטבלת תוצאות בנוגע לסטטוס תעסוקה

5. התוצאות בפרסומים מדעיים מופיעים רק בקבוצות (לדוגמא, גברים ונשים), ולא באופן פרטני. לא ניתן לזהות מידע בנוגע למרואיין מסוים.

6. במידה ויבוצע ראיון מעקב עם משיבים מסוימים, השם והכתובת תמיד יאוחסנו בנפרד מהמידע שאותם המשיבים יספקו במהלך הראיון.

**הכללים הבאים תקפים בכל מצב:**

**השתתפותך בסקר היא התנדבותית לחלוטין, בראיון זה ובראיונות מעקב עתידיים במסגרת פרויקט SHARE. חוסר הסכמה להשתתף בפרויקט לא יפגע בך בדרך כלשהי. ביכולתך להסיר את הסכמתך להשתתף בסקר בכל שלב בעתיד.**

בנוסף, יש לך זכות לקבל גישה, לתקן ולמחוק את המידע האישי שנשמר אודותיך. יש לך את הזכות להתנגד לעיבוד הנתונים שסיפקת ולהתנגד להעברת הנתונים אודותיך.

במידה ויש לך שאלות בנוגע לאבטחת המידע, אנא צור קשר עם האחראית על אבטחת המידע ב-SHARE-ERIC, היידי שוסטר בטלפון מספר +49-(0)89-2108-1554, או עם פרופ' הווארד ליטווין בטלפון 02-5880306. לשאלות אחרונות בנוגע למחקר, צור קשר עם מכון ב.י. כהן בטלפון 03-6408963.

יש לך את הזכות להגיש תלונה אל הגופים האחראיים:

צוות SHARE – ישראל, מרכז הידע לחקר הזדקנות האוכלוסייה בישראל,

* כתובת: בית הספר לעבודה סוציאלית ולרווחה חברתית ע"ש פאול ברוואלד, האוניברסיטה העברית בירושלים מיקוד 9190501
* טלפון: 02-5880306
* דוא"ל: igdc@savion.huji.ac.il

או אל הרשות להגנת הפרטיות של בוואריה

* כתובת: Postfach 606, 91511 Ansbach, Germany
* טלפון: +49-(0)981-53-1300
* דוא"ל: poststelle@lda.bayern.de

***במהלך הראיון יישאלו מספר שאלות המתייחסות לאנשים הקשורים אליך קשר קרוב. מידע זה נאסף למטרות מחקר בלבד, בכפוף למגבלות משפטיות כמתואר בהצהרה זו. לכן, אנחנו מבקשים ממך ליידע בדבר הצהרה זו את כל יתר המתגוררים במשק הבית על מנת לכבד את זכויותיהם.***

***אנו מודים לך על השתתפותך ועל האמון בעבודתנו!***